રાજકોટઃ સિવિલ હોસ્પિટલના વોર્ડ નં. ૧૦ના પુરૂષ વિભાગમાં મોડી રાત્રે શોર્ટ સરકિટથી વાયરીંગમાં આગ ભભૂકતાં દર્દીઓમાં નાશભાગ મચી ગઇ હતી. સિકયુરીટીને જાણ થતાં સુપરવાઇઝર ભીમાભાઇ તથા ગોૈતમભાઇએ હોસ્પિટલના નર્સિંગ સ્ટાફની મદદથી તકેદારી રૂપે વોર્ડમાંથી દર્દીઓને મહિલા વોર્ડમાં શિફટ કરાવ્યા હતાં. બાદમાં ઇલેકટ્રીશિયનને બોલાવી વિજ પ્રવાહ બંધ કરાવાયો હતો. તસ્વીરમાં આગથી કાળી પડી ગયેલી દિવાલ અને ખાલી કરાયેલો વોર્ડ જોઇ શકાય છે.